Denne regjeringa står stødig og godt på eigne bein. Men skal me ha ei forståing av notida, må me òg i denne samanhengen ha eit bilete av fortida, for det er ikkje slik at me den 17. oktober starta med blanke ark og fargestiftar til. Eg overtok eit departement der det var lagt føringar som sjølvsagt òg prega mitt arbeid – i alle fall ei tid – inn i ein ny periode. Regjeringa har offensive punkt både i forhold til miljø og i forhold til auka satsing på ulike delar av samferdsla. Når det gjeld prioriteringane, vil dei kome til uttrykk i dei årlege budsjetta. Eg har òg intensjon om å følgje opp handlingsprogrammet i NTP slik Stortinget har vedteke det.